Προσφυγή της 3ης Μαΐου 2016 – Sun Media κατά EUIPO – Meta4 Spain (METABOX)
(Υπόθεση T-204/16)
Γλώσσα του δικογράφου της προσφυγής: η αγγλική
Διάδικοι
Προσφεύγουσα: Sun Media Ltd (Central Hong Kong, Ειδική Διοικητική Περιοχή Χονγκ Κονγκ της Κίνας) (εκπρόσωπος: A. Schnider, δικηγόρος)
Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO)
Αντίδικος ενώπιον του τμήματος προσφυγών: Meta4 Spain, SA (Las Rozas, Ισπανία)
Στοιχεία σχετικά με τη διαδικασία ενώπιον του EUIPO
Αιτούσα: Η προσφεύγουσα
Επίδικο σήμα: Λεκτικό σήμα της Ευρωπαϊκής Ένωσης «METABOX» – Υπ’ αριθ. 11 819 125 αίτηση καταχωρίσεως
Διαδικασία ενώπιον του EUIPO: Διαδικασία ανακοπής
Προσβαλλόμενη απόφαση: Απόφαση του δευτέρου τμήματος προσφυγών του EUIPO της 8ης Φεβρουαρίου 2016 στην υπόθεση R 307/2015-2
Αιτήματα
Η προσφεύγουσα ζητεί από το Γενικό Δικαστήριο:
να ακυρώσει την προσβαλλόμενη απόφαση·
να διατάξει το EUIPO και την αντίδικο ενώπιον του τμήματος προσφυγών του EUIPO –εάν παρέμβει– να φέρουν τα δικαστικά τους έξοδα καθώς και τα έξοδα της προσφεύγουσας στη διαδικασία ενώπιον του Γενικού Δικαστηρίου και στη διαδικασία ενώπιον του τμήματος προσφυγών του EUIPO.
Προβαλλόμενοι λόγοι
Παράβαση του άρθρου 8, παράγραφος 1, στοιχείο β΄ του κανονισμού 207/2009·
Παράβαση των άρθρων 75 επ. του κανονισμού 207/2009·
Παράβαση εκ μέρους του EUIPO του καθήκοντός του να ασκεί τις εξουσίες του σύμφωνα με τις γενικές αρχές του δικαίου της Ευρωπαϊκής Ένωσης.
____________